1-қосымша
Бекітемін
Директоры
Қарағанды облысының денсаулық сақтау басқармасының
«Қарағанды облыстық жоғары мейіргерлік колледжі» ШЖҚ КМК
___________С.М. Әбдіғұлов
2023 жылғы 22 мамырдағы

Қарағанды облысының денсаулық сақтау басқармасының «Қарағанды облыстық жоғары мейіргерлік колледжі» ШЖҚ КМК сыбайлас жемқорлыққа қарсы іс-қимыл саясаты

1. Құжаттың мақсаты және жалпы ережелер
1. Осы ҚОДСБ «Қарағанды облыстық жоғары мейіргерлік колледжі» ШЖҚ КМК (бұдан әрі – кәсіпорын) сыбайлас жемқорлыққа қарсы іс-қимыл саясаты Қазақстан Республикасының (бұдан әрі – ҚР) сыбайлас жемқорлыққа қарсы заңнамасына және Кәсіпорынның ішкі құжаттарына сәйкес әзірленді.
Осы Саясат мыналарды белгілейді:
сыбайлас жемқорлыққа қарсы іс-қимыл саласындағы мақсаттар мен міндеттерді;
сыбайлас жемқорлыққа қарсы іс-қимылдың негізгі қағидаттарын;
ҚР сыбайлас жемқорлыққа қарсы заңнамасының талаптарын және оны орындау жөніндегі міндеттемелерді;
сыбайлас жемқорлықтың алдын алу және оған қарсы іс-қимыл жөніндегі шаралар кешенін;
осы Саясатты сақтау үшін жауапкершілікті.
Осы Саясаттың негізгі мақсаты Кәсіпорында комплаенс мәдениетін қалыптастыру, Кәсіпорынның және оның лауазымды тұлғалары мен қызметкерлерінің мінез-құлықтың жоғары стандарттарына бейілділігі, халыққа медициналық көмек көрсету, іскерлік беделді нығайту және Кәсіпорынға деген сенімді арттыру болып табылады. Осы Саясат Кәсіпорынның Іскерлік этика кодексімен біріктіріліп қарастырылуы тиіс.
2. Қолданылу саласы
Осы Саясат Кәсіпорынның барлық қауымдастырылған, лауазымды тұлғалары мен қызметкерлерінің танысуы және мүлтіксіз сақтауы үшін міндетті болып табылады.
Кәсіпорында осы Саясат негізінде белгіленген тәртіппен сыбайлас жемқорлыққа қарсы іс-қимыл саласындағы мәселелерді регламенттейтін ұқсас құжатты әзірлеу және бекіту қажет.
Осы Саясат Кәсіпорынның корпоративтік веб-сайтында орналастырылуға жатады.
3. Терминдер мен анықтамалар
Осы Саясатта мынадай терминдер мен анықтамалар қолданылады:
ҚР сыбайлас жемқорлыққа қарсы заңнамасы – «Сыбайлас жемқорлыққа қарсы іс-қимыл туралы» ҚР Заңы және сыбайлас жемқорлыққа қарсы іс-қимыл мәселелері бойынша өзге де нормативтік құқықтық актілер;
сыбайлас жемқорлыққа қарсы мониторинг – Кәсіпорынның сыбайлас жемқорлыққа қарсы іс-қимыл бойынша қабылдайтын шараларының тиімділігіне қатысты ақпаратты жинау, талдау және бағалау жөніндегі қызметі;
сыбайлас жемқорлыққа қарсы стандарттар – сыбайлас жемқорлықтың алдын алуға бағытталған, Кәсіпорын қызметінің оқшауланған саласы үшін белгіленген ұсынымдар жүйесі;
сыбайлас жемқорлық тәуекелдеріне ішкі талдау – Кәсіпорынның сыбайлас жемқорлық құқық бұзушылықтар жасауға ықпал ететін себептерді анықтау және зерделеу жөніндегі қызметі;
лауазымды тұлға – Кәсіпорынмен еңбек қатынастарында тұратын және ұйымдастырушылық-өкімдік немесе әкімшілік-шаруашылық функцияларды орындайтын тұлға;
Кәсіпорынның Іскерлік этика кодексі – корпоративтік мәдениетті дамытуға және Кәсіпорынның беделін нығайтуға бағытталған құндылықтарды, негізгі қағидаттарды және мінез-құлық стандарттарын белгілейтін Кәсіпорынның ішкі құжаты;
мүдделер қақтығысы – лауазымды тұлғалардың жеке мүдделері мен олардың лауазымдық өкілеттіктері арасындағы қайшылық, бұл ретте аталған тұлғалардың жеке мүдделері олардың өз лауазымдық өкілеттіктерін тиісінше орындамауына әкеп соғуы мүмкін;
сыбайлас жемқорлық – Кәсіпорынның лауазымды тұлғаларының өздері немесе үшінші тұлғалар үшін мүліктік (мүліктік емес) игіліктер мен артықшылықтарды алу немесе табу мақсатында өздерінің лауазымдық (қызметтік) өкілеттіктерін және солармен байланысты мүмкіндіктерін жеке өзі немесе делдалдар арқылы заңсыз пайдалануы, сол сияқты игіліктер мен артықшылықтар беру арқылы осы тұлғаларды сатып алу;
сыбайлас жемқорлық құқық бұзушылық – ҚР заңнамасымен жауаптылық белгіленген, сыбайлас жемқорлық белгілері бар құқыққа қайшы кінәлі іс-әрекет (әрекет немесе әрекетсіздік);
сыбайлас жемқорлық тәуекелі – сыбайлас жемқорлық құқық бұзушылықтар жасауға ықпал ететін себептер мен жағдайлардың туындау мүмкіндігі;
сыбайлас жемқорлыққа қарсы іс-қимыл – Кәсіпорынның өз өкілеттіктері шегінде сыбайлас жемқорлықтың алдын алу, оның ішінде Кәсіпорында сыбайлас жемқорлыққа қарсы мәдениетті қалыптастыру, сыбайлас жемқорлық құқық бұзушылықтар жасауға ықпал ететін себептер мен жағдайларды анықтау және жою, сондай-ақ сыбайлас жемқорлық құқық бұзушылықтарды анықтау, жолын кесу, ашу және тергеу және олардың салдарын жою жөніндегі қызметі;
сыбайлас жемқорлықтың алдын алу – превентивті шаралар жүйесін әзірлеу және енгізу арқылы сыбайлас жемқорлық құқық бұзушылықтар жасауға ықпал ететін себептер мен жағдайларды зерделеу, анықтау, шектеу және жою жөніндегі Кәсіпорынның қызметі;
қызметкерлер – Кәсіпорынмен еңбек қатынастарында тұратын жеке тұлғалар.
Осы Саясатта қолданылатын, бірақ ашылмаған анықтамалар ҚР заңнамасында, Кәсіпорынның Жарғысында және өзге де ішкі құжаттарында пайдаланылатын анықтамаларға сәйкес келеді.
4. Сыбайлас жемқорлыққа қарсы іс-қимыл саласындағы мақсат пен міндеттер
Кәсіпорында сыбайлас жемқорлыққа қарсы іс-қимылдың мақсаты атқаратын лауазымына қарамастан Кәсіпорынның лауазымды тұлғалары мен қызметкерлерін сыбайлас жемқорлық қызметіне тарту тәуекелін барынша азайту болып табылады.
Алға қойылған мақсатқа қол жеткізу үшін осы Саясат мынадай міндеттерді шешуді көздейді:
Кәсіпорынның қауымдастырылған, лауазымды тұлғалары мен қызметкерлерінде кез келген сыбайлас жемқорлық көріністеріне нөлдік төзімділікті түсінуді қалыптастыру;
Кәсіпорынға, оның лауазымды тұлғаларына және қызметкерлеріне қолданылуы мүмкін ҚР сыбайлас жемқорлыққа қарсы заңнамасының негізгі талаптарын қорыту және түсіндіру;
Кәсіпорынның лауазымды тұлғалары мен қызметкерлерінің ҚР сыбайлас жемқорлыққа қарсы заңнамасының, осы Саясаттың қағидаттары мен талаптарын білу және сақтау, сондай-ақ сыбайлас жемқорлықтың алдын алу және болдырмау бойынша барабар рәсімдерді жүзеге асыру міндетін белгілеу;
сыбайлас жемқорлықтың алдын алуға және оған қарсы іс-қимыл жасауға, сыбайлас жемқорлық құқық бұзушылықтардың салдарын барынша азайтуға және (немесе) жоюға бағытталған сыбайлас жемқорлыққа қарсы шараларды әзірлеу және енгізу.
5. Сыбайлас жемқорлыққа қарсы іс-қимылдың негізгі қағидаттары
Кәсіпорында сыбайлас жемқорлыққа қарсы іс-қимылдың негізгі қағидаттары мыналар болып табылады:
сыбайлас жемқорлықтың кез келген көріністеріне нөлдік төзімділік – Кәсіпорын өз қызметін жүзеге асыру кезінде сыбайлас жемқорлықты кез келген нысандарда және көріністерде толық қабылдамау қағидатын ұстанады.
Сыбайлас жемқорлықтың кез келген көріністеріне нөлдік төзімділік қағидаты Кәсіпорын атынан немесе оның мүддесінде әрекет ететін Кәсіпорынның лауазымды тұлғалары мен қызметкерлері үшін тікелей немесе жанама түрде, жеке өзі немесе қандай да бір делдалдық арқылы сыбайлас жемқорлық іс-әрекеттеріне қатысуға қатаң тыйым салуды білдіреді;
жоғары басшылықтың бейілділігі және «жоғарыдан үн қатуды» белгілеу – Кәсіпорын директоры мен директордың орынбасарлары сыбайлас жемқорлыққа төзбеушілік мәдениетін қалыптастыруда және Кәсіпорында сыбайлас жемқорлықтың алдын алу және оған қарсы іс-қимыл жүйесін құруда шешуші рөл атқарады. Директор және оның орынбасарлары Кәсіпорында сыбайлас жемқорлық көріністерінің кез келген нысандарына ымырасыздықпен қарайтынын мәлімдеуі және барлық деңгейлерде осы қағидатты жеке мысалында көрсетуі, сақтауы және іске асыруы тиіс;
қызметкерлердің тартылуы – Кәсіпорын өзінің лауазымды тұлғалары мен қызметкерлерін ҚР сыбайлас жемқорлыққа қарсы заңнамасының ережелері туралы хабардар етеді және олардың сыбайлас жемқорлыққа қарсы стандарттар мен рәсімдерді қалыптастыру мен іске асыруға белсенді қатысуын құптайды;
жазаның бұлтартпастығы – Кәсіпорын Кәсіпорын қызметкерлері өздерінің лауазымдық міндеттерін орындау кезінде сыбайлас жемқорлық құқық бұзушылықтар жасаған жағдайда, олардың атқаратын лауазымына, жұмыс өтіліне және өзге де жағдайларға қарамастан, оларға жазаның бұлтартпастығы туралы мәлімдейді;
осы Саясаттың заңдылығы және ҚР қолданыстағы заңнамасына және жалпыға бірдей қабылданған нормаларға сәйкестігі – Кәсіпорын ҚР сыбайлас жемқорлыққа қарсы заңнамасын қатаң сақтайды және оның кез келген іс-әрекеті немесе әрекетсіздігі қолданылатын сыбайлас жемқорлыққа қарсы заңнама нормаларына қайшы келмейді;
сыбайлас жемқорлықтың алдын алу және оған қарсы іс-қимыл жөніндегі рәсімдердің мөлшерлестігі – Кәсіпорын Кәсіпорын қызметінде туындауы мүмкін сыбайлас жемқорлық тәуекелдеріне мөлшерлес Кәсіпорынды, оның лауазымды тұлғалары мен қызметкерлерін сыбайлас жемқорлық қызметіне тарту ықтималдығын төмендетуге мүмкіндік беретін бақылау рәсімдерін әзірлейді және енгізеді;
сыбайлас жемқорлыққа қарсы рәсімдердің тиімділігі – Кәсіпорын рәсімдерді барынша ашық, айқын, орындалатын етуге ұмтылады, олар олардың іске асырылуының қарапайымдылығын және маңызды нәтиже алуды қамтамасыз етеді. Кәсіпорын қолданыстағы бақылау рәсімдерінің тиімділігін бағалауды жүзеге асырады және тиімсіз болған жағдайда оларды жетілдіреді;
тиісті ұқыптылық – Кәсіпорын іскерлік/еңбек қатынастарын бастау немесе жалғастыру туралы шешім қабылдағанға дейін үшінші тұлғаларға және жұмысқа орналасуға үміткерлерге олардың сенімділігіне, сыбайлас жемқорлықты қабылдамауына және мүдделер қақтығысының болмауына тексеруді жүзеге асырады;
мониторинг және бақылау – Кәсіпорын сыбайлас жемқорлық тәуекелдерінің жай-күйіне мониторингті жүзеге асырады, сыбайлас жемқорлықтың алдын алу және оған қарсы іс-қимыл бойынша енгізілген рәсімдердің сақталуын және олардың тиімділігін бақылайды;
өзара іс-қимыл және үйлестіру – Кәсіпорын мемлекеттік органдармен және Кәсіпорын тұлғаларымен сыбайлас жемқорлыққа қарсы қызмет саласындағы өзара іс-қимыл мен ынтымақтастықты, сондай-ақ сыбайлас жемқорлыққа қарсы іс-қимыл процесіндегі іс-әрекеттерді үйлестіруді қамтамасыз етеді.
6. ҚР сыбайлас жемқорлыққа қарсы заңнамасының талаптары және оны орындау жөніндегі міндеттемелер
ҚР сыбайлас жемқорлыққа қарсы заңнамасына сәйкес жауаптылық көзделген сыбайлас жемқорлық қылмыстар/құқық бұзушылықтар мыналар болып табылады (бірақ бұлармен шектелмейді):
егер бұл іс-әрекеттерді оның өз қызмет бабын пайдалануымен ұштасса, лауазымды тұлға жасаған сеніп тапсырылған бөтен мүлікті иемдену немесе талан-таражға салу;
егер бұл іс-әрекет оның өз қызмет бабын пайдалануымен ұштасса, лауазымды тұлға жасаған қылмыстық жолмен алынған ақшаны және (немесе) өзге мүлікті заңдастыру (жылыстату);
егер бұл іс-әрекет оның өз қызмет бабын пайдалануымен ұштасса, лауазымды тұлға жасаған экономикалық контрабанда;
лауазымдық өкілеттіктерді теріс пайдалану, билікті немесе лауазымдық өкілеттіктерді асыра пайдалану;
пара алу, пара беру, парақорлыққа делдал болу;
қызметтік жалғандық жасау;
қызмет бойынша әрекетсіздік;
билікті теріс пайдалану, билікті асыра пайдалану немесе әрекетсіздік;
салақтық;
жеке және заңды тұлғалардың заңсыз материалдық сыйақы беруі;
лауазымды тұлғаның заңсыз материалдық сыйақы алуы;
бұрын сыбайлас жемқорлық қылмыс жасаған адамдарды жұмысқа қабылдау.
13. Кәсіпорын, оның лауазымды тұлғалары мен қызметкерлері қызметті жүзеге асыру кезінде сыбайлас жемқорлыққа қарсы заңнаманың нормаларын, сондай-ақ осы Саясаттың қағидаттары мен талаптарын сақтауға міндетті. Осы Саясатты іске асыру кезінде Кәсіпорын оның лауазымды тұлғалары мен қызметкерлеріне тікелей немесе жанама түрде, жеке өзі немесе үшінші тұлғалар арқылы сыбайлас жемқорлық іс-әрекеттеріне қатысуға тыйым салынатынына, сондай-ақ мыналарға сүйенеді:
қандай да бір адамды оның лауазымдық міндеттерін тиісінше орындамауға итермелеу ниетімен кез келген қаржылық немесе өзге де пайданы/артықшылықты ұсыну, уәде ету немесе пара беруді жүзеге асыру;
пара талап ету, алуға келісім беру немесе қабылдау, яғни өз лауазымдық міндеттерін тиісінше орындамағаны үшін кез келген қаржылық немесе өзге де пайданы/артықшылықты алу немесе алуға келісім беру;
қолданыстағы заңнамада көзделгендерді қоспағанда, мемлекеттік функцияларды орындауға уәкілеттік берілген адамдарға, сондай-ақ оларға теңестірілген адамдарға төлемдерді ұсыну, уәде ету немесе жүзеге асыру, сыйлықтар тарту ету;
егер төлемдер белгіленген рәсімдерді тездету немесе жеңілдету үшін пайдаланылуы мүмкін деген күдік болса, үшінші тұлғаларға төлемдерді ұсыну, уәде ету немесе жүзеге асыру;
жеке пайда алу үшін Кәсіпорында (оның ішінде уақытша негізде) жұмысқа орналасуды ұсыну, уәде ету немесе ұсыну;
ҚР сыбайлас жемқорлыққа қарсы заңнамасының және Кәсіпорынның ішкі құжаттарының талаптарына қайшы келетін сыйлықтарды немесе қонақжайлылық белгілерін сыйлау немесе алу.
14. Кәсіпорынның лауазымды тұлғалары өздерінің кәсіби қызметінде мынадай мінез-құлық нормаларын қатаң сақтауға тиіс:
ҚР заңнамасының және осы Саясаттың талаптарын орындау;
іскерлік қатынастарда адал және парасатты болу, лауазымдық міндеттерді жүргізудің кез келген жосықсыз тәсілдерінен тартыну;
Кәсіпорынның беделін түсіретін іс-әрекеттер жасауға жол бермеу;
қызметтік жағдайды, құпия және инсайдерлік ақпаратты, Кәсіпорынның материалдық және материалдық емес активтерін жеке мақсаттарда пайдаланбау;
заңсыз әрекеттерге немесе олардың заңдылығы мен этикасына қатысты күдік тудыруы мүмкін әрекеттерге жол бермеу;
жоғары құқықтық сыбайлас жемқорлыққа қарсы мәдениетті сақтауды қолдау және әріптестерінен талап ету;
табыс табуға байланысты денсаулық сақтау саласындағы қызметті жүзеге асыру барысында кімге болса да көмек көрсетуден тартыну;
басқа қызметкерлерді сыбайлас жемқорлық құқық бұзушылықтар жасауға көндірмеу және мұндай іс-әрекеттерді көтермелемеу;
мүдделер қақтығысы болған кезде лауазымдық міндеттерді жүзеге асырмау.
15. Кәсіпорын қызметкерлері мыналарға міндетті:
Кәсіпорынның мүддесінде немесе оның атынан сыбайлас жемқорлық құқық бұзушылықтар жасаудан және (немесе) жасауға қатысудан тартыну;
Кәсіпорынның мүддесінде немесе оның атынан сыбайлас жемқорлық құқық бұзушылық жасауға немесе жасауға қатысуға дайындық ретінде айналасындағылар түсінуі мүмкін мінез-құлықтан тартыну;
мүдделер қақтығысының туындау мүмкіндігі немесе қызметкерде туындаған мүдделер қақтығысы туралы тікелей басшыға хабарлау.
Өз іс-әрекеттерінің дұрыстығына немесе мінез-құлықтың кез келген басқа нормалары бойынша күдік туындаған жағдайда Кәсіпорынның лауазымды тұлғалары мен қызметкерлері Кәсіпорынның Комплаенс-қызметінің басшысына жүгіне алады.
7. Сыбайлас жемқорлықтың алдын алу және оған қарсы іс-қимыл жөніндегі шаралар кешені
16. Кәсіпорын қызметінде сыбайлас жемқорлықтың алдын алу және оған қарсы іс-қимыл жасау мақсатында мынадай критерийлер бойынша шаралар кешені белгіленген:
1. үшінші тұлғаларды тарту және үшінші тұлғаларға төлемдерді жүзеге асыру;
жауапты мемлекеттік лауазымды атқаратын адамдарға, мемлекеттік функцияларды жүзеге асыруға уәкілеттік берілген адамдарға, сондай-ақ оларға теңестірілген адамдарға төлемдер;
демеушілік және қайырымдылық көмек көрсету;
персоналды басқару;
мемлекеттік қызметтер көрсету;
мүдделер қақтығысының алдын алу және шешу;
сыбайлас жемқорлық тәуекелдерін сәйкестендіру және бағалау;
сыбайлас жемқорлыққа қарсы стандарттарды әзірлеу, сыбайлас жемқорлыққа қарсы мәдениетті қалыптастыру;
сыбайлас жемқорлық құқық бұзушылықтар туралы хабарламалар;
сыбайлас жемқорлық құқық бұзушылықтарды қызметтік тергеу;
өзара ынтымақтастық.
7.1. Үшінші тұлғаларды тарту және үшінші тұлғаларға төлемдерді жүзеге асыру
17. Кәсіпорын ҚР сыбайлас жемқорлыққа қарсы заңнамасының, осы Саясаттың қағидаттары мен талаптарын бұзатын немесе Кәсіпорын үшін іскерлік беделінен айырылу тәуекелін тудыратын серіктестермен бірлескен кәсіпорындарға қатысудан және үшінші тұлғаларды тартудан тартынады.
18. Үшінші тұлғалармен іскерлік ынтымақтастықты бастау немесе жалғастыру немесе бірлескен кәсіпорынға қатысу туралы шешім қабылдағанға дейін, үшінші тұлғаларды тартуға бастамашылық жасайтын Кәсіпорынның тиісті құрылымдық бөлімшелері мыналарға міндетті:
Мемлекеттік сатып алу порталының Тауарларды, жұмыстарды және көрсетілетін қызметтерді сатып алу қағидаларында белгіленген рәсімдерді сақтау.
мынадай рәсімдерді жүргізу арқылы үшінші тұлғалар мен бірлескен кәсіпорындар бойынша серіктестерге сыбайлас жемқорлықтың кез келген көріністеріне қатысты мониторингті жүзеге асыру (мұнымен шектелмей):
меншікті сыбайлас жемқорлыққа қарсы саясаттары мен рәсімдерінің болуын, осы Саясаттың талаптарын сақтауға дайындығын және сыбайлас жемқорлыққа қарсы іс-қимыл саласында өзара ынтымақтастықты жүзеге асыруын тексеру;
іскерлік беделін және мүдделер қақтығысының жоқтығын тексеру;
тиісті уәкілетті мемлекеттік органдар мен ұйымдарға (ҚР Қаржы министрлігі, ҚР Ұлттық Банкі және басқалар) сұрау салуларды жіберу арқылы жалған кәсіпкерлік, сенімділік, салықтық және өзге де берешектің болуы, ақша қаражатының көзі, сондай-ақ қылмыстық жолмен алынған қаражат жіберілетін банкті, юрисдикцияны тексеру;
жасалатын мәмілелерге сыбайлас жемқорлыққа қарсы ескертпені енгізу, оның нысаны мен мазмұны осы Саясатқа 1-қосымшада келтірілген. Кәсіпорын үшінші тұлғалар және бірлескен кәсіпорындар бойынша серіктестер тарапынан сыбайлас жемқорлық фактілері анықталған жағдайда олармен мәмілелерді бұзу құқығын өзіне қалдырады;
үшінші тұлғаларды және бірлескен кәсіпорындар бойынша серіктестерді осы Саясаттың қағидаттары мен талаптары туралы хабардар ету.
19. Кәсіпорын үшінші тұлғалардың және бірлескен кәсіпорындар бойынша серіктестердің сыбайлас жемқорлыққа қарсы саясаттар мен рәсімдерді, сондай-ақ мінез-құлық стандарттарын қабылдауын құптайды.
7.2 Жауапты мемлекеттік лауазымды атқаратын адамдарға, мемлекеттік функцияларды жүзеге асыруға уәкілеттік берілген адамдарға, сондай-ақ оларға теңестірілген адамдарға төлемдер
20. Кәсіпорын Кәсіпорын үшін коммерциялық артықшылықтар алу мақсатында жауапты мемлекеттік лауазымды атқаратын адамдар, мемлекеттік функцияларды орындауға уәкілеттік берілген адамдар, сондай-ақ оларға теңестірілген адамдар, олардың жақын туыстары үшін кез келген шығыстарды, оның ішінде көлікке, тұруға, тамақтануға, ойын-сауыққа және т. б. шығыстарды өз бетінше немесе өзінің қызметкерлері мен лауазымды тұлғалары арқылы төлеуді жүзеге асырмайды немесе олардың Кәсіпорын есебінен өзге де пайда алуы.
21. Кәсіпорын ақпараты мен мөлшері ашық қолжетімді мемлекеттік қызметтер үшін ресми алымдарды қоспағанда, формальдылықтарды оңайлатқаны үшін тікелей немесе өзінің қызметкерлері арқылы сыйақы төлеуді жүзеге асырмайды.
22. Кәсіпорынның лауазымды тұлғалары мен қызметкерлері мемлекеттік қызметшілермен өзара іс-қимыл кезінде ҚР сыбайлас жемқорлыққа қарсы заңнамасына сәйкес сыбайлас жемқорлық құқық бұзушылықтар үшін дербес жауапты болады.
Демеушілік және қайырымдылық көмек көрсету
23. Кәсіпорын демеушілік және қайырымдылық көмек көрсету мәселелері бойынша өз қызметін тек қана Қайырымдылық саясаты, ішкі нормативтік актісі аясында жүзеге асырады.
Персоналды басқару
25. Кәсіпорын кадрлық шешімдер қабылдау кезінде объективтілік пен адалдық қағидаттарын ұстанады. Персоналды жалдау, бағалау, жоғарылату және жұмыстан шығару кезінде сыбайлас жемқорлық тәуекелдерін болдырмау мақсатында Кәсіпорын:
персоналды іріктеудің және жалдаудың ашық рәсімдерін және лауазымға қойылатын тиісті біліктілік талаптарын әзірлейді және белгіленген тәртіппен бекітеді;
жұмысқа орналасуға үміткерлерге еңбек қатынастарын бастау немесе жалғастыру туралы шешім қабылданғанға дейін олардың сенімділігіне және мүдделер қақтығысының жоқтығына тексеруді жүзеге асырады;
қызметкерлердің қызметін бағалауды және олардың қызметінің негізгі көрсеткіштерінің және кәсіби жетістіктерінің нәтижелілігіне сүйене отырып сыйақы төлеуді жүргізеді;
қызметкердің іскерлік қасиеттері мен біліктілігіне сүйене отырып, жоғары тұрған лауазымға жоғарылату туралы шешім қабылдайды;
ҚР заңнамасында көзделген негіздер бойынша қызметкермен еңбек қатынастарын бұзу рәсімін жүзеге асырады.
26. Лауазымды тұлғалар жұмысқа қабылдау немесе Кәсіпорынмен еңбек қатынастарын жалғастыру кезінде осы Саясатқа 2-қосымшаға сәйкес сыбайлас жемқорлыққа қарсы шектеулерді қабылдау туралы келісім нысаны бойынша сыбайлас жемқорлыққа қарсы шектеулерді өзіне қабылдайды.
27. Кәсіпорынның лауазымды тұлғаларының сыбайлас жемқорлыққа қарсы шектеулерді қабылдамауы лауазымға қабылдаудан бас тартуға немесе лауазымынан босатуға әкеп соғады, қылмыстық жазаланатын іс-әрекет пен әкімшілік құқық бұзушылық белгілері болмаған жағдайларда оларды сақтамау өкілеттіктерді тоқтату үшін негіз болып табылады.
7.5. Мемлекеттік қызметтер көрсету

28. Мемлекеттік қызметтер көрсету Мемлекеттік көрсетілетін қызметтер туралы заңға, орта білім беру саласындағы мемлекеттік қызметтер көрсету туралы стандарттарға сәйкес жүргізіледі.
7.6. Мүдделер қақтығысының алдын алу және шешу
29. Мүдделер қақтығысын басқару маңызды сыбайлас жемқорлыққа қарсы механизмдердің бірі болып табылады. Кәсіпорын мүдделер қақтығысымен байланысты тәуекелдерді іске асырудың алдын алуға және оларды реттеуге үлкен көңіл бөледі.
30. Кәсіпорынның лауазымды тұлғалары мен қызметкерлері өздерінің қызметтік міндеттерін орындау кезінде Кәсіпорынның мүдделерін басшылыққа алуға және олардың жеке мүдделері Кәсіпорынның мүдделеріне қайшы келетін жағдайларды немесе мән-жайларды болдырмауға міндетті. Мүдделер қақтығысы (немесе оның туындау мүмкіндігі) туындаған жағдайда Кәсіпорынның лауазымды тұлғалары мен қызметкерлері жазбаша түрде бұл ақпаратты тікелей басшысының немесе Кәсіпорынның жоғары тұрған басшылығының назарына жеткізуге міндетті.
31. Кәсіпорын директоры және директордың орынбасарлары лауазымды тұлғалар мен қызметкерлердің өтініштері бойынша немесе басқа көздерден ақпарат алған кезде Қарағанды облысының денсаулық сақтау басқармасының «Қарағанды облыстық жоғары мейіргерлік колледжі» ШЖҚ КМК қызметкерлері мен лауазымды тұлғаларының мүдделер қақтығысын реттеу жөніндегі саясатына сәйкес уақтылы тиісті ден қою шараларын қабылдауға міндетті.
Сыбайлас жемқорлық тәуекелдерін сәйкестендіру және бағалау
32. Кәсіпорын жыл сайын сыбайлас жемқорлық тәуекелдерін сәйкестендіреді, бағалауды жүргізеді, сондай-ақ оларды барынша азайту бойынша шаралар әзірлейді.
33. Сыбайлас жемқорлық тәуекелдерін сәйкестендірудің және бағалаудың мақсаты сыбайлас жемқорлыққа қарсы заңнаманы сақтамау тәуекелдеріне ұшырайтын және Кәсіпорынның лауазымды тұлғалары мен қызметкерлерінің жеке пайда алу мақсатында да, Кәсіпорынның пайда алуы мақсатында да сыбайлас жемқорлық құқық бұзушылықтар жасау ықтималдығы жоғары Кәсіпорын қызметінің сол түрлерін анықтау болып табылады.
34. Сыбайлас жемқорлық тәуекелдерін сәйкестендіру, бағалау сыбайлас жемқорлыққа қарсы мониторинг және сыбайлас жемқорлық тәуекелдерін ішкі талдау негізінде жүргізіледі.
Сыбайлас жемқорлыққа қарсы мониторинг мынадай шараларды қамтиды, бірақ төмендегілермен шектелмейді:
Кәсіпорынның негізгі ішкі құжаттарына және олардың бекітуге шығарылатын жобаларына оларда сыбайлас жемқорлықтың (сыбайлас жемқорлық факторларының) көрініс табуы үшін себептер мен жағдайлар жасауға ықпал ететін ережелердің болуы тұрғысынан комплаенс-сараптама жүргізу және оларды жою бойынша ұсыныстар әзірлеу;
өзінің ішкі құжаттарын сыбайлас жемқорлыққа қарсы заңнаманың өзгеретін талаптарына жедел сәйкес келтіру мақсатында Кәсіпорынның қызметіне әсер ететін ҚР сыбайлас жемқорлыққа қарсы заңнамасына мониторинг жүргізу;
Кәсіпорынның лауазымды тұлғалары мен қызметкерлері тарапынан сыбайлас жемқорлық көріністері фактілері бойынша жеке және заңды тұлғалар өтініштерінің статистикасын зерделеу;
бұқаралық ақпарат құралдарындағы жарияланымдарға мониторинг жүргізу.
Сыбайлас жемқорлық тәуекелдерін ішкі талдау объектісі Кәсіпорынның құрылымдық бөлімшесінің қызметі болып табылады және мыналарды қамтиды:
оларды іске асыру кезінде сыбайлас жемқорлық құқық бұзушылықтардың туындауы неғұрлым ықтимал болатын денсаулық сақтау саласындағы жұмыстар мен қызметтерді көрсету саласындағы «сыни нүктелерді» анықтау;
мыналарды қамтитын сыбайлас жемқорлық схемаларын сипаттау:
сыбайлас жемқорлық құқық бұзушылық жасалған кезде Кәсіпорын немесе оның жекелеген лауазымды тұлғалары мен қызметкерлері алуы мүмкін пайданың немесе артықшылықтың сипаттамасы;
сыбайлас жемқорлық құқық бұзушылық жасау үшін «шешуші» болып табылатын Кәсіпорындағы лауазымдар;
сыбайлас жемқорлық төлемдерін жүзеге асырудың ықтимал нысандары;
ішкі бақылау рәсімдерінің болуын немесе болмауын анықтау, қолданыстағы бақылау рәсімдерінің тиімділігін бағалау.
35. Кез келген сыбайлас жемқорлық схемасы үшін тәуекелге нөлдік төзімділік деңгейі қабылданған және әр жағдайда Кәсіпорын ішкі талдау нәтижелері бойынша анықталған сыбайлас жемқорлық тәуекелдерін барынша азайту бойынша шаралар әзірлейді.
Сыбайлас жемқорлық тәуекелдерін сәйкестендіруді және бағалауды жүргізу, оларды барынша азайту бойынша шаралар әзірлеу тәртібі Кәсіпорынның ішкі құжаттарымен регламенттеледі.
7.8 Сыбайлас жемқорлыққа қарсы стандарттарды әзірлеу, сыбайлас жемқорлыққа қарсы мәдениетті қалыптастыру
36. Кәсіпорын қызметтің оқшауланған саласында сыбайлас жемқорлықтың алдын алуға бағытталған ұсынымдар жүйесін орнату мақсаты болып табылатын сыбайлас жемқорлыққа қарсы стандарттарды әзірлейді.
Сыбайлас жемқорлыққа қарсы стандарттар Кәсіпорынның ішкі құжаттарын әзірлеу кезінде ескеріледі.
37. Сыбайлас жемқорлыққа қарсы стандарттарды әзірлеудің міндеттері мыналар болып табылады:
Кәсіпорында жұмыс істейтін тұлғаларда тұрақты сыбайлас жемқорлыққа қарсы мінез-құлықты қалыптастыру;
сыбайлас жемқорлық көріністерін уақтылы анықтау және олардың жағымсыз салдарларының алдын алу.
38. Кәсіпорында сыбайлас жемқорлыққа қарсы мәдениетті қалыптастыру білім беру, ақпараттық және ұйымдастырушылық сипаттағы шаралар кешені арқылы жүзеге асырылады.
39. Кәсіпорын Қолданыстағы сыбайлас жемқорлыққа қарсы заңнаманың, Кәсіпорынның Іскерлік этика кодексінің, осы Саясаттың және сыбайлас жемқорлыққа қарсы іс-қимыл саласындағы өзге де ішкі құжаттардың қағидаттары мен нормаларын ақпараттандыру және түсіндіру бойынша іс-шараларды жүзеге асырады, оның ішінде Кәсіпорын қызметкерлерін оқыту және тестілеу өткізуді қоса алғанда.
40. Кәсіпорын өзінің барлық қызметкерлерінің сыбайлас жемқорлыққа қарсы саясаттар мен рәсімдерді қалыптастыруға белсенді қатысуын құптайды.
7.9 Сыбайлас жемқорлық құқық бұзушылықтар туралы хабарламалар
41. Егер Кәсіпорында Кәсіпорынның лауазымды тұлғасы немесе қызметкері жасайтын сыбайлас жемқорлық құқық бұзушылық орын алатыны туралы қандай да бір куәлік болса, бұл туралы өзінің тікелей немесе жоғары тұрған басшысына және (немесе) Кәсіпорынның Комплаенс-қызметінің басшысына дереу хабарлау қажет.
42. Беру тәртібі, хабарламаларды қарау рәсімі және өзге де ережелер Кәсіпорындағы құпия ақпараттандыру саясатында мазмұндалған.
7.10 Сыбайлас жемқорлық құқық бұзушылықтарды қызметтік тергеу
43. Кәсіпорындағы сыбайлас жемқорлық құқық бұзушылықтар туралы барлық хабарламалар бойынша
Кәсіпорынның тиісті құрылымдық бөлімшелерінің қатысуымен ақылға қонымды мерзімде тексеру немесе қызметтік тергеу жүргізіледі.
44. Егер қызметтік тергеу нәтижелері бойынша сыбайлас жемқорлық фактісі анықталса, сыбайлас жемқорлықтың кез келген көріністеріне нөлдік төзімділік қағидатына сүйене отырып, еңбек қатынастарын бұзуға және материалдарды тиісті уәкілетті мемлекеттік органдарға беруге, сондай-ақ бақылау рәсімдерін жетілдіруге дейінгі түзеу шараларын қабылдау тергеудің аяқталуы болып есептеледі.
7.11 Өзара ынтымақтастық
45. Кәсіпорын өзара іс-қимыл қағидаты негізінде, мынадай мақсаттарда сыбайлас жемқорлыққа қарсы іс-қимыл саласындағы уәкілетті мемлекеттік органдармен, ұйымдармен және үшінші тұлғалармен ынтымақтасады:
сыбайлас жемқорлық белгілері бар бұзушылықтардың жасалу жағдайлары туралы хабардар ету;
сыбайлас жемқорлық белгілері бар бұзушылықтарға тергеу жүргізу кезінде жәрдемдесу;
сыбайлас жемқорлыққа қарсы заңнаманың сақталуы мәселелері бойынша Кәсіпорын қызметін тексерулер жүргізу және сыбайлас жемқорлықтың алдын алу және оған қарсы іс-қимыл бойынша бірлескен іс-шараларды әзірлеу кезіндегі үйлестіру;
сыбайлас жемқорлыққа қарсы заңнама мәселелерімен байланысты уәкілетті мемлекеттік органдар мен ұйымдардың сұрау салулары бойынша түсініктемелер беру/кеңестерге (кездесулерге) қатысу.
8. Жауапкершілік
46. Кәсіпорынның лауазымды тұлғалары мен қызметкерлері сыбайлас жемқорлық құқық бұзушылықтар жасағаны үшін ҚР заңнамасымен белгіленген жауапкершілікті көтереді.
47. Сыбайлас жемқорлық құқық бұзушылықтар жасағаны үшін тиісті жауапкершілік шаралары қолданылған Кәсіпорынның лауазымды тұлғалары мен қызметкерлері ҚР сотының заңды күшіне енген шешімі бойынша болмаса, Кәсіпорынға материалдық нұқсанды өтеуден босатылмайды.
48. Осы Саясат талаптарының орындалуына жауапкершілікті өз құзыреті шеңберінде Кәсіпорынның лауазымды тұлғалары, қызметкерлері және құрылымдық бөлімшелері көтереді.
49. Кәсіпорынның лауазымды тұлғалары мен қызметкерлері осы Саясатқа 3-қосымшада көзделген нысан бойынша осы Саясатты адал ұстану міндеттемесін растауға міндетті.

Сыбайлас жемқорлыққа қарсы іс-қимыл саясатына
1-қосымша
Сыбайлас жемқорлыққа қарсы ескертпенің нысаны мен мазмұны
Қарағанды облысының денсаулық сақтау басқармасының «Қарағанды облыстық жоғары мейіргерлік колледжі» ШЖҚ КМК (бұдан әрі - Кәсіпорын) Шарттың екінші Тарапына Кәсіпорындағы Сыбайлас жемқорлыққа қарсы іс-қимыл саясатының қағидаттары мен талаптары туралы хабарлайды. Шарт жасасу арқылы екінші Тарап Кәсіпорынның Саясатымен танысқандығын растайды. Шарт бойынша өз міндеттемелерін орындау кезінде Тараптар Қазақстан Республикасының сыбайлас жемқорлыққа қарсы заңнамасының талаптарын сақтауға және олардың қызметкерлерінің сақтауын қамтамасыз етуге, сондай-ақ Шарттың мақсаттары үшін қолданылатын халықаралық актілерде және шет мемлекеттердің сыбайлас жемқорлыққа қарсы іс-қимыл туралы заңнамалық актілерінде көзделген сыбайлас жемқорлық құқық бұзушылықтарды жасамауға міндеттенеді.
Шарт мақсатындағы сыбайлас жемқорлық құқық бұзушылықтарға пара беру немесе алу кезінде жасалатын қасақана іс-әрекеттер, коммерциялық сатып алу немесе ақша, құндылықтар, сыйлықтар және өзге де мүлік немесе мүліктік, физикалық немесе моральдық сипаттағы қызметтер түрінде пайда алу, өзі үшін немесе үшінші тұлғалар үшін өзге де мүліктік құқықтарды алу, не басқа жеке тұлғалардың көрсетілген адамға осындай пайданы заңсыз беруі және Қазақстан Республикасының сыбайлас жемқорлыққа қарсы заңнамасына (бұдан әрі - Сыбайлас жемқорлық құқық бұзушылықтар) сәйкес өзге де мүліктік игіліктер мен артықшылықтарды алу мақсатында Тараптардың заңды мүдделеріне қайшы Тараптардың қызметкерінің өзінің қызметтік жағдайын өзге де заңсыз пайдалануы жатады.
Егер Тарапта Сыбайлас жемқорлық құқық бұзушылық орын алды немесе орын алуы мүмкін деген негізделген болжам туындаған жағдайда (сыбайлас жемқорлық қылмыс жасауға байланысты басқа Тараптың қызметкеріне (қызметкерлеріне) қатысты қылмыстық іс қозғалғаны туралы ақпарат немесе Сыбайлас жемқорлық құқық бұзушылық туралы өзге де дәйекті ақпарат алған кезде), мұндай Тарап бұл туралы басқа Тарапқа тиісті фактілерді (бұдан әрі - Хабарлама) көрсете отырып, жазбаша нысанда хабарлауға міндеттенеді және басқа Тараптан Сыбайлас жемқорлық құқық бұзушылық орын алмағаны немесе орын алуы мүмкін еместігі туралы растау алғанға дейін Шарт бойынша міндеттемелерді орындамауға құқылы. Көрсетілген растауды басқа Тарап Хабарламаны алған күннен бастап 10 (он) күнтізбелік күн ішінде ұсынуы тиіс.
Кәсіпорын Сыбайлас жемқорлық құқық бұзушылық жасалғаны туралы дәйекті ақпарат алған кезде және осы баптың ережелері сақталған жағдайда басқа Тарапқа тиісті жазбаша хабарлама жібере отырып, Шартты орындаудан толық немесе ішінара біржақты тәртіппен бас тартуға, сондай-ақ басқа Тараптан Шартты бұзудан келтірілген шығындарды өтеуді талап етуге құқылы.

Сыбайлас жемқорлыққа қарсы іс-қимыл саясатына
2-қосымша
Осы нысанды ҚР сыбайлас жемқорлыққа қарсы заңнамасында және Кәсіпорындағы сыбайлас жемқорлыққа қарсы іс-қимыл саясатында көзделген сыбайлас жемқорлыққа қарсы шектеулерді қабылдайтыныңызды растау үшін пайдаланыңыз. Толтырылған және қол қойылған растау нысаны Кәсіпорында еңбек және/немесе лауазымдық міндеттерді орындау күнінен бастап Кәсіпорынның лауазымды тұлғаларының жеке ісінде сақталады.

Сыбайлас жемқорлыққа қарсы шектеулерді қабылдау туралы келісім нысаны
Мен,
(тегі, аты, әкесінің аты)
(лауазымын көрсету)
ҚР сыбайлас жемқорлыққа қарсы заңнамасының, Кәсіпорындағы сыбайлас жемқорлыққа қарсы іс-қимыл саясатының талаптарын сақтау мақсатында менің өкілеттіктерімді жеке, топтық және өзге де қызметтік емес мүдделерде пайдалануға әкеп соғуы мүмкін іс-әрекеттерді жасауға жол бермеу мақсатында өзіме мынадай сыбайлас жемқорлыққа қарсы шектеулерді қабылдаймын:
өз функцияларын орындаумен үйлеспейтін қызметті жүзеге асыру;
лауазымды тұлғалардың өздерінің жақын туыстарымен (ата-аналары (ата-анасы), балалары, асырап алушылары, асырап алынғандары, ата-анасы бір және ата-анасы бөлек аға-інілері мен апа-сіңлілері (қарындастары), атасы, әжесі, немерелері), жұбайларымен (зайыптарымен) және жекжаттарымен (жұбайының (зайыбының) аға-інілері, апа-сіңлілері (қарындастары), ата-аналары мен балалары) бір бөлімшедегі лауазымда болуына жол берілмеуі немесе - егер бөлімшелер әртүрлі болса - лауазым олардың жақын туыстары атқаратын лауазымдармен функционалдық байланысты болса;
мүліктік және мүліктік емес игіліктер мен артықшылықтарды алу немесе табу мақсатында ресми таратуға жатпайтын ақпаратты пайдалану;
Қазақстан Республикасының заңнамасына сәйкес лауазымдық өкілеттіктерін орындауға байланысты сыйлықтарды қабылдау.
қолтаңбасы, Аты-жөні, лауазымы

Сыбайлас жемқорлыққа қарсы іс-қимыл саясатына
3-қосымша
Осы нысанды ҚР сыбайлас жемқорлыққа қарсы заңнамасын және Кәсіпорындағы Сыбайлас жемқорлыққа қарсы іс-қимыл саясатын адал ұстануға және мүлтіксіз сақтауға міндеттенетініңізді растау үшін пайдаланыңыз.
Толтырылған және қол қойылған растау нысаны Кәсіпорында еңбек және/немесе лауазымдық міндеттерді орындау кезінен бастап Кәсіпорынның лауазымды тұлғалары мен қызметкерлерінің жеке ісінде сақталады.
Растау
Тиісті ұяшықтарды белгілеңіз
Мен Сыбайлас жемқорлыққа қарсы іс-қимыл саясатын зерделегенімді растаймын.
Мен ҚР сыбайлас жемқорлыққа қарсы заңнамасында, Сыбайлас жемқорлыққа қарсы іс-қимыл саясатында белгіленген талаптарды қатаң ұстануға міндеттенемін.
Мен ҚР сыбайлас жемқорлыққа қарсы заңнамасын, Кәсіпорындағы Сыбайлас жемқорлыққа қарсы іс-қимыл саясатын бұзған жағдайда, мені ҚР заңнамасында белгіленген тәртіппен жауаптылыққа тартуға, оның ішінде атқаратын лауазымымнан босатуға болатыны туралы хабардармын.
Осы жерге қол қойыңыз
Аты-жөні, лауазымы





